બોલિવૂડ એક્ટર આમિર ખાનને ઇમરાન ખાનના શપથગ્રહણ સમારંભનું આમંત્રણ નથી મળ્યું. આ વાતની જાણકારી ખુદ આમિર ખાને આપી છે. આમિર ખાને એક ઇન્ટરવ્યૂમાં કહ્યું- મને અત્યાર સુધી કોઇ આમંત્રણ મળ્યુ નથી. હું ૧૨ ઓગસ્ટથી શરૂ થનારા કાર્યક્રમમાં વ્યસ્ત છું. જો મને આમંત્રણ મળતું તો પણ હું વ્યસ્તતાને કારણે તેમાં સામેલ થઇ ના શકત. મહત્વપૂર્ણ છે કે કેટલાક ક્રિકેટર સહિત આમિર ખાનને પણ ઇમરાન ખાન તરફથી આમંત્રણના સમાચાર હતા.